**Wandsworth** (izgovor: [Vondsvort]) službeno engleski *London Borough of Wandsworth*, je jedan od 14 borougha *Unutrašnjeg Londona* (Inner London) metropolitanske grofovije Greater London u kom živi 314,544 stanovnika.

Geografske karakteristike
-------------------------

Wandsworth se prostire 8 km duž južne obale Temze, zapadno od Borougha Lambeth.Nekad je pripadao historijskoj Grofoviji Surrey.

U okviru njegovih granica leže kvartovi (od zapada prema istoku); Roehampton, Putney, Wandsworth, Earlsfield, Battersea, Tooting, i dijelovi Claphama i Balhama.

Historija
---------

Borough Wandsworth osnovan je 1965. spajanjem dotadašnjeg metropolitanskog borougha Battersea sa približno 2 / 3 dotadašnjeg Distrikta Wandsworth, ostatak je pripao Lambethu.

Postoje arheološki dokazi o naseljima iz željeznog doba i rimskih vremena duž Temze kod Putneya. On se za srednjeg vijeka koristio kao trajektno pristanište za prijelaz rijeke. Za saksonskih vremena Wandsworth je bio podjeljen na feudalna imanja Allfarthing, Downe, Dunsford i Wandsworth, odnosno - Wandelesorde kako je dokumentiran u Domesday Booku 1086. U njoj su dokumentirane i parohije Battersea, Putney, Tooting Graveney i Balham.

Wandsworth je kasnije postao poznat po zatvoru koji je otvoren 1851. u njemu je 1895. bio zatvoren Oscar Wilde 1895. ponovno je postao slavan 1965. kad je iz njega pobjegao Ronnie Biggs pljačkaš vlaka.

Slavni stanovnici Wandswortha bili su romanopisac William Makepeace Thackeray i prognani francuski pisac Voltaire.

Kvartovi Putney i Roehampton postali su tokom 17. i 18. vijeka vrlo in, kad je na njihovu terenu izgrađeno nekoliko vila. Najveći dio Wandswortha urbaniziran je krajem 19. vijeka kad je povezan željeznicom. Jedan vijek kasnije Wandsworth je sa svojim kompaktnim, ali udobnim kućama, postao popularan kod činovničkih porodica.

Javni parkovi i zelene površine obuhvaćaju oko 1 / 7 površine borougha, najveći parkovi su; Wandsworth, Tooting, Šuma Putney i dijelovi parkova Clapham i Wimbledon, uz poznati Battersea, koji je otvoren 1853.

Rijeka Wandle koja presjeca borough, povezana je sa rastom londonske industrije. Nju su još od 13. vijeka koristili izbjeljivači tkanina i šeširdžije. Hugenotske izbjeglice u 18. vijeku koristili su je za pokretanje svojih razboja kojim su uveli nove tehnike tkanja, a njena hidroenergija koristila se i kasnije za pokretanje destak vodenica. Duž rijeke još uvijek ima nešto industrijskih pogona koji proizvode pivo, boje, svijeće i kompjutore.

Wandsworth je povezan sa pet mostova preko Temze sa sjevernim dijelovima Lontona, to su Chelsea, Albert, Battersea, Wandsworth i Putney. 
Helidrom Westland je otvoren 1959. nedaleko Potoka Battersea.

Izvori
------

1. 1 2 3 4  „United Kingdom: Greater London" (engleski). City population. Pristupljeno 24. 01. 2017.
2. 1 2 3 4 5 6 7 8 9 10 11  „*Wandsworth* "(engleski). Encyclopædia Britannica. Pristupljeno 24. 01. 2017.

Vanjske veze
------------

***Wandsworth*** na Wikimedijinoj ostavi

* Wandsworth Council (`en`)

| * p
* r
* u
Okruzi Greater Londona |
| --- |
| 
Barking and Dagenham  •
Barnet  •
Bexley  •
Brent  •
Bromley  •
Camden  •
City of Westminster  •
Croydon  •
Ealing  •
Enfield  •
Greenwich  •
Hackney  •
Hammersmith and Fulham  •
Haringey  •
Harrow  •
Havering  •
Hillingdon  •
Hounslow  •
Islington  •
Kensington and Chelsea  •
Kingston upon Thames  •
Lambeth  •
Lewisham  •
City of London  •
Merton  •
Newham  •
Redbridge  •
Richmond upon Thames  •
Southwark  •
Sutton  •
Tower Hamlets  •
Waltham Forest  •
Wandsworth
 |